
SCURT ÎNDRUMAR DE PROBLEM-SOLVING 

pentru oamenii ajunşi în poziţii importante şi care au bune intenţii 


INTRODUCERE 

Deşi managementul a evoluat până aproape de paroxism, având acum mai multe ramificaţii decât 
arborele genealogic chinez, în esenţă el se reduce (de cele mai multe ori), la munca în echipă, la un 
lider autentic, la adresarea sistemică a unei situaţii de diferenţă de potenţial, la recunoaşterea şi 
valorificarea unei oportunităţi, la delegare şi uneori chiar la rezolvarea unei mici probleme spinoase, 
devenită fie urgentă, fie importantă, fie amândouă la un loc. 

Da, ştiu, o bună parte dintre cei care vor citi acest articol, mă vor înfiera spunând (scriind) că a reduce 
totul la câteva tehnici simple de problem-solving 1 (chiar dacă orientate spre decision making ") este o 
blasfemie, că leadership- ui 111 şi managementul" 1 înseamnă infinit mai mult de atât. 

De acord, dar ce te faci atunci când nu ai nici informaţii ( database v ) pe care sa-ţi bazezi deciziile, nici 
aplicaţii de artificial intelligence vl şi nici cunoştinţe de nivel academic sau măcar serioase competenţe 
proprii care să te ajute să faci analize, sinteze şi scenarii, din care să alegi apoi, raţional, varianta 
optimă sau doar pe bază de fler, pe cea mai curajoasă ? Şi dacă constaţi că nici măcar resursele cu 
care să pui în aplicare măsurile ce se impun, nu sunt disponibile ? 

în plus, influenţele centrilor de putere nu au menirea să-ţi facă ţie, decidentule, viaţa mai uşoară, iar 
interesele de grup (politice, de exemplu) sfidează frecvent (şi nu numai la noi) legile economice. 

De parcă nu era de ajuns, nu întotdeauna în poziţiile cheie ajung oamenii competenţi sau ne¬ 
dependenţi (deci şi în echipa ta s-ar putea să fie oameni care n-au ce căuta acolo). 

Şi dacă te mai uiţi şi pe rapoartele experţilor, sau măcar citeşti presa online, şi vezi toate acele 
informaţii stresante (sectorul în care activezi e sub-finanţat, problemele cele mai mari vin din trecut 
dar nici cei dinaintea ta nu le-au putut rezolva, situaţia se agravează şi tu ai devenit subiectul unor 
articole şi critici de-a dreptul răutăcioase), începe să ţi se învârtă capul (asta plecând de la premiza că 
îţi pasă, sau că ţi-e jenă cât de cât de cei care te-au susţinut, de familie sau prieteni). 

A, să nu uit, mai sunt şi dezinformările, mai sunt şi cei care ţi-au întins capacane, (ne)răbdători să te 
împiedici sau să păşeşti senin în ele. 

Poate că nu te-ai gândit la toate astea atunci când ai preluat această funcţie. Poate că nu ţi-ai dorit-o. 
Şi totuşi, ai acceptat-o. Ce-i de făcut acum ? 

Pe durata mandatului, îţi vei pune cu siguranţă şi alte întrebări. 

"Cum e mai bine ?", "Oare pot să fac asta ?", "Dacă refuz să fac ceva ce mi se cere, voalat sau 
insistent, ce pot să păţesc?" sunt doar unele dintre ele. 


Special pentru tine, cel (cea) care vrei să faci ceva care chiar să conteze (desigur, în limitele puterii de 
decizie pe care o ai şi ale perioadei de timp disponibile - sau cum le place oamenilor politici să spună 
"în vârful pixului" şi "vremelnic"), am elaborat un material de documentare cu premizele, sfaturile 
practice şi paşii de urmat pentru un tranzit merituos şi o ieşire izbăvitoare din "sistem", fără urmări 
patologice sau penale. 

Acestea sunt fie rezultate ale unor studii aprofundate, fie recomandări ale experţilor şi aplicarea lor 
ar trebui să fie suficientă pentru a face faţă aproape oricărei situaţii. 

Pentru început, câteva statistici cu rol motivaţional şi o concluzie (care pentru unii va veni ca o 
confirmare, iar pentru alţii, va fi o uşurare). 

Teoria TIPS - Theory of Inventive Problem Solving, în prescurtarea originală TRIZ (dezvoltată după cel 
de-al doilea Război Mondial de inventatorul şi autorul SF rus Genrich Altshuller după analiza a mai 
mult de 200.000 de invenţii), pleacă de la premiza că principiile care au stat la baza gândirii inovative 
pot fi decodificate, învăţate şi aplicate de toată lumea, pentru orice fel de probleme. Aceste cercetări 
sunt relevante şi din perspectiva stratificării statistice a complexităţii soluţiilor pe 5 nivele : 

standardizare (32%) - reprezintă soluţii obţinute cu metode bine cunoscute 
îmbunătăţiri (45%) - înseamnă îmbunătăţirea unui sistem existent, în acelaşi domeniu 
inovaţii (18%) - progrese într-un sistem existent, dar cu idei din alte domenii tehnologice 
invenţii (4%) - generarea unui nou sistem, cu idei din afara sistemului, deci din alte sisteme 
descoperiri (1%) - un sistem total nou, dezvoltat pe baza unei descoperiri majore 

[Sursa: The TRIZ Journal, detalii aici 1 

Cu alte cuvinte, peste sferturi (77%) dintre problemele unui sistem pot fi depăşite prin soluţii relativ 
simple, de standardizare şi îmbunătăţire a situaţiei existente, mai puţin de un sfert (23%) necesitând 
o gândire inovatoare. Soluţiile sunt deci sub nasul tău. Trebuie doar să le vezi, să o alegi pe cea mai 
bună şi să o pui în practică cu costuri rezonabile . Şi pentru asta trebuie neapărat să fii... şcolit ? 

Unul dintre subiectele legate fatal de percepţia de incompetenţă în funcţiile publice îl constituie 
educaţia (minimul acceptabil aici de conştientul colectiv fiind cunoaşterea limbii române şi, uneori, 
citirea cursivă a unui text în limba engleză) şi continuarea ei, pregătirea profesională, specializarea 
într-un domeniu (sau, altfel spus, studiile - elementare sau înalte, cu observaţia că nu nivelul, ci mai 
degrabă lipsa lor atrage atenţia). 

Un alt semn de întrebare, legat de nivelul energiei şi motivaţiei, e pus în dreptul vârstei înaintate. 

Dar, există antreprenori de succces, care deşi au terminat o facultate, nu prea au dat pe la şcoală, sau 
oameni versaţi, cu afaceri mari, care au doar studii medii (sunt sigur că şi tu poţi da exemple). Există 
deasemeni persoane indepedente financiar care au pornit-o pe cont propriu după 40 de ani. 

Potrivit unui studiu efectuat în 2018 de companiile Frames Media Network şi TrainYourBrain, cei mai 
mulţi oameni de afaceri români au între 40-49 de ani, puţin peste 50% au studii superioare, peste 
30% au studii medii şi aproape 15% nu şi-au declarat nivelul educaţional (mai multe detalii aici ). 

Sigur, studiile pompoase dau bine într-un CV, asta ca să înţelegem (sau cel puţin să încercăm) de ce 
unii oameni politici ar merge pînă acolo încât să-şi falsifice CV-ul, să-şi cumpere o diplomă 
(post)universitară sau să accepte tacit ca lucrarea lor de doctorat să fie făcută de alţii (inclusiv cu 
riscul de a fi plagiată, fără ca ei măcar să ştie). 


Cu toate astea, doar 60% dintre preşedinţii celor mai mari companii (top 50 mondial) au un MBA sau 
alte studii post-universitare, 40% dintre ei având doar diplome universitare şi/sau tehnice (inginerie), 
între aceştia numărându-se şi unii dintre cei mai de succes top-executives v " ca Mark Zuckerberg, 
Steve Jobs, sau Bill Gates (sursa : Forbes Top 50 CEOs study, citat de jamboree India). 

Deasemeni, se comentează des şi ironic despre oameni cu un istoric ocupaţional modest (de nivel 
local, de exemplu), "paraşutaţi" de partid în funcţii şi poziţii cheie la nivel macroeconomic. 

Dar dacă interesele partidului o cer, cine eşti tu să te împotriveşti ? 

Doar este recunoscut faptul că networking vl "-u\, sau altfel spus "pe cine cunoşti", contează. 

O cercetare făcută de Lever ATS asupra datelor din reţeaua profesională Linkedln demonstrează că, 
în anul 2016, 70% din oamenii angajaţi la o nouă companie aveau pe cineva cunoscut acolo, 
în cazul celor mai doriţi angajatori, cifra este chiar mai mare, 95% din poziţiile cheie fiind ocupate 
datorită conexiunilor (persoanelor cunoscute). Conform acestui studiu, o persoană recomandată de 
cineva din interior are şanse de 20 de ori mai mari să ocupe o poziţie decât una care a aplicat pur şi 
simplu. Iar dacă ai fost recomandat de un apropiat de cel care decide nominalizarea (în care el are 
încredere), şansele tale sunt de 50 de ori (!) mai mari decât ale candidaţilor nerecomandaţi. 


Actually, it is who 
you know. 

Chance of Hire by % 

70% of people in 2016 were hired at a 
company where they had a connection. 


95% of peopie at top companies landed 
their jobs because of their connections. 

[Sursa : 

The job Sauce - detalii ajci ] 


Statisticile arată că aceste salturi sau "transferuri" surprinzătoare se petrec şi pe scene internaţionale 
şi nu numai în politică, guverne, organisme şi instituţii publice, ci şi în privat (chiar dacă acolo au loc 
mai puţin brutal şi între niveluri mai apropiate, companiile care selectează manageri din afară 
căutând persoane care corespund unui anumit profil şi care, deşi au activat în alt domeniu sau au 
ocupat poziţii de middle-managemenf* , s-au evidenţiat prin viziune sau contribuţii originale). 

Astfel, mulţi dintre şefii executivi ai primelor 500 de mari companii (cea mai răspândită denumire a 
poziţiei lor fiind Chief Executive Officer sau CEO), provin dintr-o altă ţară decât cea unde acestea sunt 
înregistrate sau au cartierul general, unele ţări devenind astfel "importatoare" de CEO, iar altele 
exportându-l (cele mai mari furnizoare din lume de manageri de top fiind Belgia şi Australia). 

Aşa cum se observă din infograficul următor, în timp ce 71% dintre preşedinţii companiilor listate în 
top 500 cu sediul în Elveţia, provin din altă ţară, între 30 şi 50% dintre cei mai bine plasaţi manageri 
din India, Brazilia, Elveţia şi Marea Britanie, conduc companii aflate în alte ţări. 

Nativi din India, de exemplu, ocupă funcţii de top în companii mari ca Google, Microsoft, Citibank, 
MasterCard sau Pepsi, deşi un maşter of business administratiorf e uşor de găsit în America. 





CEO IMPORTS AND EXPORTS BY COUNTRY 

The share of India's CEO exports is behind that of Belgium, Australia, Switzerland, and Britain. 


CEO IMPORTS CEO EXPORTS 

Share ofnon-native CEOs who Share of CEOs from the country who 

lead a Fortune Global 500 Company lead a Fortune Global 500 Company 

FIGURES REFER TO SITUATION MID-2013. SELECTED COUNTRIES RANKED BY DECLINING NUMBER OF 
"TRADED CEOS" (IMPORT - EXPORT). NUMBER BETWEEN BRACKETS REFERS TO NUMBER OF CEOS. 

SOURCE 2013 FORTUNE GLOBAL 500 DATA HBR.ORG 


O concluzie care se poate extrage din aceste exemple este aceea că succesul în viaţă, afaceri, politică, 
administraţie, activism, etc, nu este asigurat doar de expertiza tehnică şi cunoaşterea (mai mult sau 
mai puţin aprofundată) a acelui domeniu, cât (sau mai ales) de inteligenţa emoţională, de sistemul 
relaţional, de alegeri (cu sensul de opţiuni) bazate pe intuiţie şi curaj, de capacitatea de adaptare la 
situaţii noi, de recunoaşterea şi valorizarea acelor aspecte care fac diferenţa, de creativitate, de 
asumarea unor ţeluri ambiţioase şi de perseverenţă. 


CUPRINS 

Majoritatea modelelor şi tehnicilor de evaluare a competenţei (competency assesmenf ), inclusiv 
cele aplicate în ţara noastră, pleacă de la premiza că, în cazul unui individ, 

Competenţa = Cunoştinţe (ştiu) + Aptitudini (pot) + Atitudini (vreau). 

De cele mai multe ori însă, obţinerea unor progrese semnificative în ce priveşte cunoştinţele şi 
aptitudinile unei persoane necesită o perioadă de timp măsurată în ani (în orice caz, nu mai puţin de 
cîteva luni - 1 an) şi punerea în valoare a acestora depinde, în mare măsură, de motivaţie, de 
angajament, de implicarea ulterioară dobândirii lor. 

Aşa că primele sfaturi (compilate din declaraţiile unor lideri şi oameni de afaceri de succes), nu ţin de 
cunoştinţele sau diplomele tale, de un know-hovf" specific sau de aptitudini de excepţie, ci de auto¬ 
control, conduită şi relaţionare. 

Sunt câteva enunţuri referitoare la ceea ce trebuie să faci şi ceea ce trebuie să nu faci în exercitarea 
funcţiei zi de zi. Cu astea trebuie să începi. 






















Uită de chestiile alea complicate de management (dacă nici nu le ştii, cu atât mai bine). 

Nu există nici o garanţie, nici dacă faci totul ca la carte, că o să iasă totul bine. 

Acum eşti tu, cu buna-credinţă, cu determinarea, mintea şi priceperea ta în domeniu (atâta câtă o ai), 
şi toţi ceilalţi, cu diplomele şi aerele lor de siguranţă şi/sau superioritate. 

Prin deciziile şi acţiunile tale simple, poţi îndrepta lucrurile şi, mai important, poţi deschide noi 
drumuri pentru organizaţia ta şi poţi schimba cu idei revoluţionare România (sky is the limif 1 "). 
Poţi alege să lucrezi în echipă, sau doar urmând riguros instrucţiunile celor aflaţi la comandă. 
Dar dacă ceva (sau totul) iese prost, ghici, pe cine vor da vina ? 

Relaxează-te, nu te lua în serios. Ca să nu te găseşti niciodată într-o situaţie jenantă sau penibilă, 
foloseşte-ţi bunul simţ înainte de a spune sau de a face ceva. 

Dacă-ţi vine să spui o glumă sau o replică hazlie, fă-o, nu te sfii, fii spontan(ă), dar original(ă), nu 
folosi replici de prost gust auzite la alţii. 

Nu încerca să pari mare cunoscător sau ceva ce nu eşti, mai ales în ce priveşte aspectele tehnice, 
cei care se pricep te vor mirosi imediat. 

Fii tu însuţi (însăţi), renunţă la morgă şi la etichetă, fii deschis(ă) şi direct(ă). 

Nu lăsa impresia că le ştii mai bine (chiar dacă în situaţii punctuale poate fi adevărat), sau pe toate. 

Nu umili niciodată oamenii din jurul tău, în nici o circumstanţă. 

Nu ceda presiunii(lor), până la urmă nu ai chiar atât de multe de pierdut. 

Sănătatea, familia ta, prietenii, proiectele grupului sau comunităţii din care faci parte, cum o să fii 
şi ceea ce vei face peste 5 ani, toate acestea sunt mai importante decât funcţia ta de acum. 

Fii modest(ă), dar hotărât(ă). Nu te subestima. 

în ciuda celor afirmate de presa ostilă, poţi, eşti în stare, doar să nu pierzi contactul cu realitatea. 
Din perspectiva ulterioară şi exterioară, nu contează cum ai ajuns aici (unde eşti acum). 

Ai o şansă, să-ţi depăşeşti propriile limitări (oricine le are) şi aşteptările celorlalţi. 

Nu-ţi bate joc de ea. Dimpotrivă, uimeşte-i pe toţi, fă-i să recunoască că ai fost un game-changer J<lv . 

Clarifică misiunea ta acum şi aici (pentru tine şi cu ceilalţi), asumă-ţi rolul de lider. 

Mulţi lideri sau oameni de succes care au intrat în istorie n-au avut o educaţie sau o cultură ieşită din 
comun, dar toţi au avut o viziune. Şi au crezut într-o idee, într-un proiect, în ceva ce urma să facă 
diferenţa pentru ceilalţi, cei mulţi. 

Şi, nu în ultimul rând, nu încălca niciodată, indiferent în ce măsură, legea aplicabilă. 

înainte de a lua o decizie sau de a întreprinde orice acţiune, asigură-te că ştii care sunt prevederile, 
normele şi instrucţiunile şi că respecţi cadrul legal, chiar dacă pentru asta trebuie să întrebi şi să ceri 
asumarea răspunderii (semnătura), de fiecare dată, persoanelor cu atribuţii din aparatul propriu, 
în chestiunile mai importante, cere o a doua opinie (de la un prieten bine informat, avocat, jurist sau 
consultant specializat). 

Buun, acum eşti pregătit(ă) să faci faţă provocărilor funcţiei, ai câştigat respectul celor care contează 
(autorităţi în materie, organizaţii profesionale, partid, presă, şefi, subalterni), ştii ce vrei şi eşti pus(ă) 
pe treabă. 



Dar cum schimbi situaţia existentă, cum elimini defectele unui întreg sistem, cum găseşti acele 
soluţii sau abordări care, odată implementate, să facă diferenţa de acum înainte ? 

Există nişte tehnici verificate pentru asta (pe unele le-ai aplicat şi până acum, fără să ştii de ele), aşa 
că am selectat şi îţi propun în continuare câteva dintre ele. 

Una dintre cele mai cunoscute şi simple abordări este cea numită generic "7 paşi" : 

Pasul 1: Identificarea problemei(lor) şi a cauzelor 

Pasul 2 : Stabilirea obiectivelor - vrei să rezolvi doar unul dintre efectele problemei, sau doar acea probemă, sau poate 
există o soluţie care rezolvă mai multe probleme odată, printre care şi aceea ? 

Pasul 3 : Analiza - încearcă să găseşti, împreună cu echipa şi experţii externi, cât mai multe căi posibile de rezolvare a 
problemei, numite soluţii alternative 

Pasul 4 : Evaluarea alternativelor 

Pentru fiecare alternativă identificată în pasul anterior, cântăreşte efectele pozitive versus efecte negative sau secundare 
(fiecare opţiune aduce avantaje şi riscuri) 

Pasul 5 : Alegerea soluţiei - cea mai bună soluţie nu este neapărat cea cu cele mai multe plusuri sau cu cele mai puşine 
minusuri. Gândeşte-te ce contează mai mult pentru tine/organizaţie şi alege acea soluţie care potenţează efectele pozitive 
care contează cel mai mult 

Pasul 6 : Implementarea / aplicarea soluţiei alese - aici trebuie să-ţi propui un orizont de timp în care să atingi obiectivul 
propus şi să urmăreşti încadrarea în termene 

Pasul 7 : Evaluarea - în timpul procesului de rezolvare, datele problemei pot să se modifice, sau efectele soluţiei pot să nu 
fie cele scontate. De aceea, sunt necesare atât reevaluarea problemei, cât şi a soluţiei şi a modului de aplicare. 

Dacă soluţia nu s-a dovedit corectă, se reia procesul de la pasul 1. 

Se observă uşor că paşii acestui algorim (dealtfel cel mai cunoscut) de rezolvare a unei probleme, 
se aseamănă până la suprapunere cu etapele oricărui proces decizional : 1. identificarea problemei / 
2. generarea de soluţii alternative / 3. alegerea alternativei considerată cea mai bună, sau optimă / 4. 
implementarea deciziei / 5. urmărirea efectelor şi evaluarea. 

Această asemnănare se datorează faptului că, atît rezolvarea unei probleme, cât şi luarea unei decizii, 
au aceeaşi construcţie logică, bazată pe intervenţia în relaţia cauză-efect (intervenindu-se asupra 
cauzei, se urmăreşte obţinerea altui efect decât cel actual, şi anume cel scontat). 

Vulnerabilitatea acestui algoritm constă în faptul că, dacă în faza de analiză, cauza s-a stabilit eronat 
(sau a fost identificată doar una dintre cele câteva cauze reale), problema poate persista. 

De aceea, în paralel, se pot folosi şi abordări bazate pe procese, cum ar fi : 

Metoda 8D (Eight Disciplines) - rezolvarea problemelor într-un mod organizat, se aplica în situaţia în 
care există simptome clare şi măsurabile ale unei probleme, dar cauzele acesteia nu sunt evidente şi 
complexitatea sistemului depăşeşte abilitatea unei singure persoane de a rezolva situaţia. 

Metoda a fost dezvoltată în cursul celui de-al ll-lea Război Modial de către Departamentul de Apărare 
al SUA şi a fost răspândită ulterior de compania Ford, plecând de la un manual intern de proceduri 
numit „Team Oriented Problem Solving (TOPS)" publicat in 1987 şi completat apoi în anii '90, când 
modelul a fost completat cu încă o procedură, nr. "0", şi anume"Planificarea". 



Disciplina O - Planificarea 


înainte de a începe construirea unei echipe cu care să rezolvaţi problema, trebuie să aveţi un Plan de abordare a întregului 
proces care să răspundă cel puţin la următoarele aspecte : cine va face parte din echipa ? / ce interval de timp aveţi la 
dispoziţie ? / ce resurse vor fi necesare ? 

Disciplina 1 - Construirea echipei 

Urmăriţi includerea în echipă a acelor membri care au abilităţile necesare pentru a rezolva problema, chiar dacă găsirea 
persoanelor potrivite va necesita timp şi energie. 

O echipa diversă are semnificativ mai multe şanse să găsească o soluţie creativă decât o echipă formată din persoane cu 
aceeaşi pregătire şi experienţă. Daca echipa este formata din profesionişti, dar aceştia nu au mai lucrat împreuna niciodată, 
începeţi cu activităţi de team building, pentru a vă asigura că se creează o atmosferă optimă. 

Disciplina 2 - Descrierea problemei în detaliu 

Specificaţi cine, ce, când, unde, de ce, cum şi cât va realiza. începeţi prin a face o analiza de risc, dacă problema incumbă 
riscuri serioase. Este important ca procesul de definire a problemei să fie susţinut de un set de informaţii care să asigure o 
înţelegere clară şi completă a acesteia. Principalii paşi in definirea problemei sunt: 

colectarea informaţiilor necesare înţelegerii problemei 

evaluarea problemei şi structurarea acesteia pe elemente componente (dacă e cazul) 
definirea limitelor problemei 
evaluarea si analiza problemei. 

Obiectivul principal în aceasta etapă este să descoperiţi ce nu merge bine şi să vă asiguraţi că echipa a înţeles amploarea 
problemei. 

Disciplina 3 - Implementarea unei soluţii temporare 

Existenta unei soluţii temporare este importantă mai ales în cazul în care problema afectează clienţii, reduce calitatea 
produselor sau serviciilor sau încetineşte procesele de lucru. 

Valorificaţi cunoştinţele tuturor membrilor echipei. Pentru a vă asigura că fiecare membru al echipei şi-a expus parerea, pe 
lângă discuţiile tradiţionale, utilizaţi brainstorming-ul. 

Odată identificate soluţiile temporare, abordaţi costul, timpul de implementare si relevanţa. 

Soluţiile pe termen scurt trebuie sa fie rapide, uşor de implementat şi să presupună efort minim. 

Disciplina 4 - Identificarea şi eliminarea Cauzei Fundamentale 

Odata ce aţi identificat sursa problemelor / situaţiei, dezvoltaţi o soluţie permanentă (sau mai multe). Se recomandă 
elaborarea unor prototipuri pentru soluţiile alese, care să fie testate ăi rafinate în soluţiile finale. 

Disciplina 5 - Verificarea soluţiei 

Odata ce echipa a agreat o soluţie permanentă, asiguraţi-vă că aţi testat-o înainte de a o implementa. 

Disciplina 6 - Implementarea soluţiei permanente 

Monitorizaţi riguros implementarea soluţiei în timp, pentru a fi sigur ca funcţionează corect şi că nu există efecte negative 
neaşteptate. 

Disciplina 7 - Prevenirea reapariţiei problemei 

Se realizează prin actualizări periodice ale standardelor, politicilor, procedurilor şi manualului de training al organizaţiei, 
pentru a fi în acord cu schimbarea. în final, va trebui să luaţi în considerare schimbarea practicilor de management sau a 
procedurilor pentru a preveni reapariţia problemei. 

Disciplina 8 - Celebrarea succesului şi feed-back 



Ultimul pas în acest proces este celebrarea şi recompensarea succesului echipei. Mulţumiţi tuturor celor implicaţi şi 
subliniaţi în ce mod implicarea fiecăruia a contribuit la reuşită. 

O evaluare post-implementare este absolut necesară, pentru a analiza dacă soluţia funcţionează conform planificării şi 
pentru a îmbunătăţi modul în care rezolvaţi problemele în viitor. 

[Sursa: VirtualBoard - detalii aici 1 

Metoda de analiză "Mijloace-Obiectiv" ("Human Problem Solving", Allen Newell si Herbert Simon, 
1972) vizează evaluarea mijloacelor necesare şi identificarea paşilor de urmat pentru rezolvarea unei 
probleme sau atingerea unei situaţii dorite, prin elaborarea unei liste cu diferenţele dintre situaţia 
curentă şi cea dorită, cu scopul eliminării acestora şi depăşirii obstacolelor pe care le presupun. 

Etapele acestei metode sunt: 

1. Definirea situaţiei iniţiale (problema) şi a cauzelor reale ale acesteia 

2. Vizualizarea situaţiei propuse 

3. Evidenţierea diferenţelor între cele două 

4. Setarea obiectivelor specifice 

Plecând de la lista cu diferentele intre situaţia existenta si cea dorită, precum şi de la obstacolele care trebuie 
depăşite în tranziţia dintre cele 2 stări, se vor stabili obiective specifice care sa ajute in abordarea fiecăruia dintre 
obstacole şi se vor elabora planuri de acţiune. 

5. Trecerea la acţiune 

[Sursa: VirtualBoard - detalii aici 1 

Există însă şi probleme sau situaţii care rezistă la soluţiile cunoscute şi constaţi că ceea ce a mers 
anterior sau în alte cazuri similare, nu funcţionează în acest caz. 

Pentru astfel de nuci tari, e nevoie de o gândire neconvenţională, creativă, acea gândire care rezolvă 
o problemă într-un mod în care nu a mai fost rezolvată până atunci. 

Despre gândirea creativă (creative thinking xv ) şi cum poate ea fi deprinsă şi stimulată, există biblioteci 
întregi şi mii de terabiţi de informaţie online. 

lată mai jos câteva tehnici testate şi resursele pentru o informare mai detaliată : 

1. CPS (abrevierea de la denumirea în engleză Creative Problem Solving Process) - procesul de 
soluţionare creativă a problemelor. Metoda dezvoltată în anii '50 de către cercetătorii Alex 
Osborn şi Sidney Parnes - detalii aici ), se predă şi astăzi la cursurile de creativitate din 
universităţile tehnice şi umăreşte parcurgerea a 3 stadii succesive, de la abstract la concret. 

Stadiul 1 - Explorarea provocării (Stabilirea obiectivului : care e scopul, dorinţa sau provocarea ? / Stabilirea 
datelor: care sunt faptele relevante ce ţin de obiectiv ? / Formularea problemei : care e de fapt problema ?) 

Stadiul 2 - Producerea de idei (Generarea ideilor: ce soluţii aş putea aplica la această problemă ?) 

Stadiul 3 - Pregătirea pentru acţiune (Alegerea unei soluţii : ce soluţie dintre cele propuse ar putea fi aplicată ? / 
Obţinerea acceptării soluţiei: ce plan de acţiune ar putea fi folosit pentru aplicarea soluţiei ?) 

2. Brainstorming- ui™ (exponent Alex Osborn) este o metodă de analiză şi generare a soluţiilor 
creative într-un grup restrâns, plecând de la premiza că atunci când mai multe persoane se 
implică în procesul creativ, cantitatea şi diversitatea ideilor noi creşte. 

Şi chiar dacă în urma aplicării tehnicii nu s-a ivit nici o soluţie minune, un brainstoming 
eficient ajută cel puţin la cunoaşterea în detaliu a problemei. Este o tehnică interesantă şi 
remarcabil de creativă, dacă nu ai încercat-o niciodată, trebuie neapărat s-o explorezi. 



Resurse pentru realizarea unei sesiuni reuşite de brainstorming găseşti aici, aici, aici şi aici . 

Experimentele efectuate de psihologi au arătat că lucrând în grup prin intermediul brainstormingului se obţin mai 
multe idei şi se găsesc mai multe rezolvări decât prin lucrul individual. 

Brainstormingul presupune comunicarea unor idei în cadrul unui grup, iar aceasta este o metodă eficientă pentru 
că dă naştere şi încurajează asociaţii de idei, deschide noi orizonturi şi îi dă altei persoane din grup posibilitatea să 
se gândească şi să-şi conureze păreri care, altfel, nu i-ar fi venit în minte. 

Grupul de brainstorming se poate întâlni într-un mediu formal, cum ar fi unul din birouri sau sala de conferinţe, 
sau într-un mediu informai, de exemplu un parc, un restaurant sau chiar un loc din afara oraşului. Unul dintre 
participanţi trebuie să fie mediatorul. 

Brainstormingul are doar 4 mari reguli: 

1. Fără critici - pentru a nu apărea sentimente de intimidare, teama de a greşi, descurajare sau alte moduri de 
blocare a creativităţii, orice judecată critică este exclusă de la început, incuzand aici comentariile, evaluările, 
aprecierile, criticile sau chiar luarea în râs a unei ideii. 

2. Dă frâu liber imaginaţiei - lasă mintea să zboare, chiar dacă ideile care vin sunt (sau par a fi) absurde; orice 
idee trebuie exprimată şi consemnată. 

3. Vino cu cat mai multe idei. 

4. Revino asupra ideilor, combină-le şi îmbunătăşte-le - evident, acesta este un exerciţiu aproape necesar, cu atât 
mai mult incurajat, pentru a concretiza ideile expuse şi pentru a le transforma în soluţii concrete şi aplicabile. 

Brainstormingul începe cu adunarea membrilor grupului în jurul unei mese sau într-un cadru mai puţin formal. 
Mediatorul prezintă problema care urmează a fi dezbătută (în cazul în care nu se ştia deja), aduce la cunoştinţa 
participanţilor regulile descrise mai sus, după care fiecare membru al grupului este invitat să îşi spună pur şi 
simplu părerea şi ideile care îi vin prima oară în minte; de aici se avansează spre analizarea problemei şi apoi spre 
găsirea de soluţii. 

3. Mind mapping xv " (exponent Tony Buzan) este una dintre cele mai vechi tehnici de rezolvare 
a problemelor, care predispune la creativitate prin natura ei, întrucât spre deosebire de alte 
fiinţe omul, dintre toate simţurile, pentru preluarea de informaţii din mediul înconjurător 
foloseşte cel mai mult ochii, este preponderent vizual. 

Cartarea presupune reprezentarea grafică a unor elemente cheie, idei, acţiuni, sub forma 
unei diagrame sau a unei reţele interconectate, de tip "pânză de păianjen". 

Aranjând elementele hărţii într-o formă cât mai intuitivă, potrivit importanţei fiecăruia, 
se obţine o imagine plastică a ideilor, care ajută la clarificarea şi asocierea ideilor şi în final, la 
atingerea scopului. Practic, soluţiile vor apare ca urmare a asocierilor mentale generate de 
achiziţia vizuală a informaţiei (detalii şi exemple aici) . 

4. Lateral thinking xv (autor şi exponent Eduard de Bono), presupune mutarea atenţiei de pe o 
idee sau soluţie cunoscută pe generarea de perspective şi idei noi, prin poziţionări diferite, 
(detalii aici şi aici) 

Metoda presupune atât subiectivizarea cât şi obiectivizarea situaţiei prin tehnica de gândire 
colaterală, în 4 paşi ; identificarea elementelor principale ale problemei / abordarea lor din 
perspective individuale diferite (6 pălării colorate care seminifică 6 filtre mentale) / 
renunţarea la gândirea rigidă, mecanică / deschiderea faţă de orice idee, chiar şi faţă de 
acelea care au la prima vedere o probabilitate mică de reuşită în a soluţiona problema. 


5. TRIZ (abrevierea provine de la denumirea în limba rusă, care înseamnă „teoria rezolvării 
inventive a problemelor") a încercat să sistematizeze mecanismele inovării . în esenţă, 
autorii acestei teorii afirmă că orice problemă, indiferent cât de specifică ar fi, trebuie mai 
întâi abstractizată, pentru a putea formula cât mai clar contradicţia care trebuie rezolvată. 
Ei au identificat 40 de principii inovative şi 70 de tipare/standarde (detalii aici şi aici) care, 
aplicate, conduc la rezolvarea oricărei probleme tehnice şi nu numai (de proiectare a unui 
produs sau serviciu nou, de exemplu). Aceste principii sunt de fapt caracteristici măsurabile 
ale invenţiilor, repertorizate de cercetători cu convingerea că studiul atent al acestor 
parametri poate furniza concluzii general valabile şi da naştere unor idei noi, utile pentru 
rezolvarea problemelor de orice fel. 

Teoria propune o analiză în detaliu a problemei, pentru a descoperi ce elemente trebuie 
ajustate ca rezolvarea ei să fie nu numai posibilă, ci şi optimă. 

Dacă vreuna dintre aceste metode de rezovare a unei probleme prin intermediul gândirii creative ţi-a 
stârnit interesul, tot ce trebuie să faci este să te documentezi mai analitic (scop în care poţi folosi 
link-urile de mai sus) şi s-o aplici cu curaj la una dintre problemele concrete cu care te confrunţi. 

Dimpotrivă, dacă toate aceste tehnici şi instrumente de până acum ţi s-au părut prea complicate, le 
consideri consumatoare de timp sau nu le vezi utilitatea practică, revin spre final la genul de 
recomandări simple, care pot fi aplicate cu efort minim, dar cu impact maxim. 

Indiferent că este vorba de o abordare strategică (o opţiune pe termen lung deci), de o disfuncţie 
tehnologică (operaţională) sau de o situaţie de criză (o urgenţă), iată câteva principii de problem- 
solving care te vor ajuta în toate aceste cazuri, independent de natura şi nivelul de complexitate al 
"problemei" : 

issue-based examination™ tratează fiecare subiect în parte 

Majoritatea problemelor şi situaţiilor necesită o abordare analitică, detaliată (mai ales că unele 
lucruri nu sunt aşa cum ai crezut sau cum par la prima vedere). Pur şi simplu trebuie să "spargi" 
problema în bucăţi mici. 

în acest scop, nu ezita să pui (şi să ceri să ţi se pună) întrebări. 

De cele mai multe ori, soluţia unei probleme stă doar în a formula întrebările potrivite. 

O întrebare bună în orice situaţie sau moment este "De ce ?" 

Una dintre întrebările cu un enorm potenţial de rezolvare a problemei este chiar asta : 

"Care este cea mai bună / importantă / relevantă întrebare în legătură cu acest subiect ?" 

O altă întrebare bună este "Ce elemente, aspecte, soluţii adoptate şi comportamente ies din comun, 
sunt atipice, contrar aşteptărilor, inexplicabile sau ciudate ?" 

stick to thefacts** ia în considerare doar faptele, lucrurile certe 

în tabloul general există întotdeanuna şi expresii ale unor interese, abordări centrate pe persoane 
sau total subiective. Iar o parte dintre premize sunt de fapt doar presupuneri, neacoperite de dovezi. 

La orice enunţ considerat esenţial, cere informaţii, cifre, documente, care să dovedească că este aşa. 


O parte din dovezi vor (şi pot) fi indirecte, acestea trebuie tratate cu mai multă atenţie, întrucât 
aceleaşi simptome pot fi generate de cauze diferite. 

în situaţia în care unele date, fapte, cifre, etc nu sunt certe, e mai bine să fie scoase din ecuaţie (dacă 
nu sunt esenţiale, în caz contrar ele trebuie investigate suplimentar), astfel încât să rămână doar 
acele stări de fapt şi premize care nu pot fi puse la îndoială. 

re/y on experts XXI bazează-te pe profesionişti 

în formularea unei soluţii corecte şi complete rapoartele, studiile şi opiniile certificate (ale experţilor) 
sunt esenţiale. Dacă nu nu le ai, cere-le, dacă nu există, comandă-le. Decizia ta trebuie să se bazeze 
pe input- uri xx " solide, consistente, care pot argumenta ulterior deciziile tale. 

Situaţia ideală este aceea în care ipotezele de lucru sunt atât de bine documentate, încât varianta 
optimă este una singură, logică şi evidentă, aşa încât contribuţia ta să fie doar d efine-tuning** 1 ". 

Liderii experimentaţi ştiu că managementul intuitiv trebuie să-l completeze pe cel ştiinţific, nu să-l 
înlocuiască. Iar în situaţia în care pur şi simplu nu ai un background managerial, consilierii (sau 
sfătuitorii) tăi trebuie să fie profesionişti cu experienţă, specializaţi pe domenii (cam ca o trupă de 
comando, în care fiecare membru al echipei se pricepe cel mai bine la altceva decât ceilalţi). 

Unde-i găseşti ? De cele mai multe ori ei sunt acolo, în organizaţia ta (in-house xxlv ), sau în imediata ta 
apropiere, trebuie însă să faci un minim efort ca să-i desoperi, altfel vei fi nevoit(ă) să apelezi la 
outsourcing xxv şi să plăteşti alţii (tot din bani publici), din afara aparatului propriu. 

Dacă te bazezi exclusiv pe opiniile, sfaturile şi rapoartele specialiştilor din interior, trebuie să ţii cont 
că unii oameni se supraestimează (chiar dacă au diplome care le atestă expertiza) şi că cei mai buni 
experţi sunt cei care trăiesc din asta ( professionals xxvl ). 

think outside the borf™" scoate capul din cutie, gândeşte liber 

Sigir, poţi să aplici una sau mai multe dintre ideile şi soluţiile vehiculate în branşă, unele lansate de 
predecesorii tăi dar neduse la capăt, altele netestate niciodată de nimeni, poate din lipsă de curaj. 

Dar parafrazând un vechi proverb evreiesc (invocat dealtfel în marketing şi management), dacă faci 
ce-ai mai făcut, obţii ce-ai mai obţinut. De multe ori, caracterul dinamic al sistemelor şi proceselor şi 
complexitatea lor necesită o abordare originală, creativă, inovativă, curajoasă, de ce nu, vizionară. 

De fapt, nu contează dacă ideea pare ieşită din comun, dacă îţi aparţine sau vine de la alţii. Atât timp 
cât este legală, morală şi practică, ea trebuie luată în considerare, testată şi apoi aplicată. Nu uita - 
"Mintea este ca o paraşută, funcţionează doar când este deschisă !" (Sir James Dewar). 

follow-up xxvl " urmăreşte ce se întâmplă după 

Se referă la monitorizarea şi măsurarea impactului unei soluţii aplicate, la reevaluarea periodică şi la 
măsurile corective. Din când în când, uită-te în urmă (lăsate în voia lor, lucrurile merg spre mai rău). 
Chiar şi un eşec poate fi o lecţie valoroasă, atenţie însă la disonanţa post-decizională, care ne 
împiedică să descoperim noi înşine (singuri) că am făcut o greşeală sau, odată pusă în evidenţă, să o 
recunoaştem. 



ÎNCHEIERE 


în timpul mandatului tău, te vei confrunta cu reglementări absurde, cu oponenţi puternici, cu situaţii 
de criză şi cu decizii inevitabile dar greu de digerat (dacă nu cumva toate astea ţi s-au întâmplat deja). 

îndemnurile din această lucrare, exprimate într-o formă (cât de cât) sintetică, înglobează concluziile 
studiilor, experienţa şi recomandările unui număr mare de cercetători, vizionari şi experţi, acoperind 
o perioadă lungă de timp (aprox 80 de ani). 

Asta înseamnă că, odată aplicate, cele câteva idei reţinute te vor ţine departe de penibil şi te vor 
ajuta consistent la depăşirea majorităţii situaţiilor. 

în unele cazuri, vor face chiar diferenţa, între un eşec previzibil şi un succes remarcabil. 

Totuşi, orice costum de super-erou are (sau ar trebui să aibă), următoarea atenţionare : 

"îmbrăcarea acestui costum nu conferă purtătorului puteri magice, cum ar fi aceea de a zbura" 

Bogdan Puşcaşu 

problem-solving (trad text "rezolvarea problemelor") - construcţii logice, tehnici, metode şi instrumente precum şi operaţii 
ale gândirii folosite pentru a găsi soluţii, rezolvări 

" decision making (trad text "luarea unei decizii") - procesul de fundamentare, cântărire a opţiunilor şi stabilire a modului de 
operare sau a unei acţiuni viitoare 

111 leadership (trad text "a fi conducător, lider") - acea calitate umană care îi motivează pe ceilalţi, îi mobilizează şi îi face să-l 
urmeze pe lider 

lu management (trad text "gestionare") - procesul/ ştiinţa conducerii organizaţiilor (instituţii, companii, etc) mobilizând idei, 
resurse şi oameni 

v database (trad text "bază de date") - colecţie de informaţii şi date indexate, concentrate astfel încât să permită accesul 
local sau la distanţă şi interogarea multiplă, permanentă şi continuă 

ul artificial intelligence (trad text "inteligenţă artificială") - algoritmi matematici şi software care se inspiră de la/mimează 
gândirea, judecata şi vorbirea umană 

u " top-executives (trad text "şefii cei mai mari") - persoanele cu atribuţii de conducere/coordonare de la primul (cel mai 
înalt) nivel decizional 

ul " networking (trad text "a construi o reţea de contacte personale") - schimb de informaţii profesionale şi date de contact 
cu scopul extinderii sistemului relaţional 

lx middle-management (trad text "şefi de departamente, direcţii, servicii, etc") - persoanele cu atribuţii de conducere, 
coordonare de la nivele decizionale intermediare 


MBA (trad text "masterat în administrarea afacerilor") - titlu obţinut după absovirea unui program post-universitar de 
pregătire în domeniul afacerilor 

xl competency assesment (trad text "evaluare a competenţei") - măsurarea capacităţii unei persoane de a îndeplini un set 
specific de cerinţe profesionale 

x " know-how (trad text "a şti cum se face") - cunoştinţe specializate, instrucţiuni, proceduri, patente, un anumit mod de 
lucru, o tehnologie 

XIM sky is the limit (trad text "până la cer") - fără limite, cu potenţial infinit, îndrăzneţ 

xu game-changer (trad text "care schimbă regulile jocului") - persoană, factor de influenţă, eveniment, etc, care contează, 
care schimbă paradigma, gândirea, modul de lucru 

xv creative thinking (trad text "gândire creativă") - procesul mental din care rezultă idei noi, imaginaţie 

xvl brainstorming (trad text" furtună a creierelor") - tehnică de grup pentru stimularea gândirii creative 

xv " mind mapping (trad text "cartarea imaginativă, harta mentală") - transferul unor idei în reprezentări grafice, figurative, 
cu elemente punctuale legate prin linii, săgeţi, etc 

xu 11 lateral thinking (trad text "gândire colaterală") - analiza unei situaţii din perspective diferite 

xlx issue-based examination (trad text "examinare punctuală") - tratarea punctuală a unor subiecte, teme, probleme 

xx stick to the facts (trad text "limitează-te la fapte") - luarea în considerare doar a alementelor certe, a cifrelor, fără a ţine 
cont de comentarii, interpretări, supoziţii, ipoteze 

xxl rely on experts (trad text "bazează-te pe experţi") - a folosi doar informaţii din surse specializate şi autorizate 
xx " Input (trad text "intrare") - contribuţie, aport, ceva adus din afară sau de o persoană din echipă 
xxl " fine-tuning (trad text "acord fin") - aplecarea asupra elementelor de detaliu, de fineţe, rafinarea 
XXIV in-house (trad text "intern") - din interiorul organizaţiei, cu resurse proprii 

xxv outsourcing (trad text "externalizare") - apelarea la soluţii, resurse sau servicii din afara organizaţiei 

xxvl professionals (trad text "profesionişti") - antonim cu amatori, cei care câştigă bani şi trăiesc din ceea ce fac 

xxv " think outside the box (trad text "gândeşte în afara cutiei") - gândire în afara tiparelor, neconvenţională, inovativă 

xxvl " follow-up (trad text "continuare, urmărire") - monitorizare, revenire asupra urmărilor unor rezolvări, proiecte, planuri 



